
Parlamentul  României

Camera  Deputaţilor
Comisia pentru Sănătate şi Familie                     Nr. 4c-8/ 290  /17   septembrie 2015 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru modificarea articolului 8 din Legea nr.339/2005 privind regimul juridic al plantelor, substanţelor şi preparatelor stupefiante şi psihotrope  trimisă Comisiei pentru sănătate şi familie spre dezbatere,  în fond, cu adresa nr. Plx 497/2015  din 22 iunie 2015.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,
Conf.Univ.Dr.Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie                       Nr. 4c-8/290 / 17  septembrie 2015
R A P O R T  

asupra propunerii legislative pentru modificarea articolului 8 din Legea nr.339/2005 privind regimul juridic al plantelor, substanţelor şi preparatelor stupefiante şi psihotrope
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu propunerea legislativă pentru modificarea articolului 8 din Legea nr.339/2005 privind regimul juridic al plantelor, substanţelor şi preparatelor stupefiante şi psihotrope, trimisă cu adresa nr. Plx 497/2015 din 22 iunie 2015.
Senatul, în calitate de primă Cameră sesizată, a respins inţiativa legislativă , în şedinţa din 16 iunie 2015.

Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.351 din 15.04.2015)
· punctul de vedere al Ministerului Sănătăţii ( nr.NB 2890/29.04.2015)
Propunerea legislativă are ca obiect de reglementare modificarea art.8 din Legea nr.339/2005 privind regimul juridic al plantelor, substanţelor şi preparatelor stupefiante şi psihotrope, cu modificările şi completările ulterioare, în vederea adoptării, astfel cum rezultă din cuprinsul Expunerii de motive, a unui cadru legislativ transparent, care să prevadă expres termenele în care se realizează actualizarea tabelelor prevăzute în anexa la respectivul act normativ printr-o nouă înscriere, radiere sau transfer dintr-un tabel în altul, în baza modificărilor transmise de Comisia pentru Stupefiante a Organizaţiei Naţiunilor Unite sau de către organismele europene competente.

În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat iniţiativa legislativă, în şedinţa din 16 septembrie 2015. La lucrările comisiei au fost prezenţi  16 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Francisk Chiriac - secretar de stat în Ministerul Sănătăţii.
În urma dezbaterilor, Comisia pentru sănătate şi familie a  hotărât, cu majoritate de voturi, respingerea propunerii legislative pentru modificarea articolului 8 din Legea nr.339/2005 privind regimul juridic al plantelor, substanţelor şi preparatelor stupefiante şi psihotrope întrucât instituirea unui termen pentru adoptarea unui act normativ la nivel de lege, fără corelarea acestuia cu termenele prevăzute pentru parcurgerea procedurilor de adoptare a unui act normativ de acest nivel, nu se justifică.
În raport cu obiectul şi conţinutul său, propunerea legislativă face parte din categoria legilor ordinare . 
              PREŞEDINTE,                                              SECRETAR,

     Conf.Univ.Dr.Florin Buicu                            Dr.Camelia Bogdănici
Gheorghe Marinescu – şef birou
Întocmit, 
Cristina Bologan – consilier  parlamentar

